શિયાળા અને ચોમાસામાં સૌથી વધારે રેનબસેરાની જરૂર પડે છે પરંતુ શહેરના રેનબસેરા ધીમેધીમે બંધ થઇ રહ્યા છે તે વાસ્તવિકતા છે. નવા રેનબસેરાનો સરવૅ કરાવીને પ્રશાસન તૈયાર કરે તો ગરીબ લોકો રેનબસેરાનો ઉપયોગ કરી શકે તેમ છે. રેનબસેરા અંગે ઘણાબધા ગરીબો જાણતા નથી તે અંગે તંત્રએ જાગૃતિ અભિયાન ચલાવીને તેમને આ અંગે માહિતગાર કરવા જોઇએ અને વિસ્તાર દીઠ રેનબસેરા અંગેની જાહેરાત કરવી જોઇએ જેનાથી સહેલાઇથી લોકો રેનબસેરાનો ઉપયોગ કરી શકે. આજે અનેક ગરીબો ઠંડીમાં ઠૂંઠવાતા હોવા છતાં ફૂટપાથ પર સૂઇને જીવન ગુજારે છે. અમદાવાદ જેવા શહેરમાં ૪૫ રેનબસેરામાંથી મોટા ભાગના બંધ હાલતમાં અથવા બિનપયોગી હોય તો તેનો અર્થ એ થયો કે તંત્ર જે હેતુ માટે તેની પાછળ ખર્ચ કરે છે એ સિદ્ધ થતો નથી. ખર્ચ લેખે લાગે એવા આયોજનના અભાવે રેનબસેરા ખાલી છે અને લોકો ઉપર આભનો ઓછાયો કરીને ફૂટપાથ પર પડ્યા રહે છે. તંત્રમાં થોડી પણ શરમ કે માનવતા બચી હોય તો આ સ્થિતિનો અંત લાવવા સક્રિ. બનવું જોઈએ.